Sámegiella gal lea mu identitehta, ja mun lean hui rámis dan doalahit ja maiddai fievrridit viidáset. Dan ovddasvástádusa válddán hui duođalaččat.

Rikkis ja dárkilis sámegiella muitala man rikkis ja dárkilis eallingeardi sámiin leamaš don doložis otnážii.

Ealli boazosámegiella muitala ahte lea ealli boazosámi servodat. Jus eatnamiid billista de billista maid giela. Giellagáhtten ja eanagáhtten gullaba oktii.